जलवायुविज्ञान
भारत की जलवायु- भारत के विभिन्न स्थानों का जलवायु विविधता के कारण अत्यंत रोचक है। भारत के उत्तर-पश्चिम, राजपूताना मरुस्थल, में 7 सेंमी. या इससे कम औसत सालाना वर्षा होती है, जबकि उत्तर-पूर्व में चेरापूंजी में 1,000 सेंमी. औसत सालाना वर्षा होती है, जो एशिया में सर्वाधिक है। कुछ पहाड़ी स्टेशनों में जाड़ों में 00सें. से भी कम ताप होता है, तो मध्यभारत के कुछ स्टेशनों में उच्चतम ताप 500 सें. के लगभग होता है। हिमालय के पहाड़ी स्टेशन शत प्रति शत नमी के साथ कई दिनों तक मेघावृत्त रह सकते हैं, लेकिन संभव है कि जाड़ों में वहाँ हवा में आर्द्रता शून्य प्रतिशत हो। दक्षिण भारत के कई तटीय स्टेशनों में औसत सालाना ताप का परास उत्तर भारत के कई स्टेशनों के दैनिक ताप के परास से भी कम होती है। एक और रोचक बात है, उत्तर-पूर्व और दक्षिण-पश्चिम मानसून से संबंधित ऋतु विज्ञानीय कारकों का अतिश्य परिवर्तन। भारत में उत्तर-पूर्वी मानसूनी मौसम दिसंबर से फरवरी तक जाड़े के साथ संपतित होता है। इन दिनों आसमान साफ रहता है, मौसम काफी अच्छा होता है और आर्द्रता कम होती है। उत्तर भारत में खासकर यह अवस्था कभी कभी ईरान और उत्तर भारत की ओर चलनेवाले पछुआ विक्षोभ (disturbances) के कारण, जिसमें वर्षा, बदली और थोड़ा अवक्षेपण भी हो जाता है, गड़बड़ा जाती है। उत्तर-पूर्वी मानसून के बाद मार्च से मई तक ग्रीष्म रहता है। इसकी विशेषता यदा कदा रेत और धूल के तूफान हैं। मई का अंत होते होते भारतीय क्षेत्रों पर वायुसंचरण प्रबल हो जाता है और लगभग उसी समय विषुवद्वृत्त के दक्षिण-पूर्व में अरब सागर और बंगाल की खाड़ी से व्यापारिक हवाएँ उठकर भारत के पवनसंचरण में समा जाती हैं। इसी को दक्षिण-पश्चिमी मानसून कहते हैं, जो भारत को प्रभावित करता है। यह आर्द्र धारा धीरे धीरे भारत के स्थल भाग की ओर बढ़ती है और जुलाई के पहले सप्ताह तक भारत भर में फैल जाती है। भारत सितंबर तक दक्षिण-पश्चिम मानसून से प्रभावित रहता है। यहाँ पर यह कह देना ठीक होगा कि उत्तर-पूर्वी मानसून दक्षिण भारत के पूर्वी तट पर ही वर्षा करता है, अन्यत्र नहीं। सच तो यह है कि अधिकतर स्थानों की साल भर की कुल वर्षा का 75 प्रतिशत दक्षिण-पश्चिम मानसून के प्रभाव से होता है। दक्षिण-पश्चिमी मानसून की एक और विशेषता यह है कि इस मौसम में कहीं भी अनवरत वर्षा नहीं होती। वर्षा थोड़े थोड़े समय के अंतर पर होती हे, जो फसल की उपज के लिए लाभदायक होती है। मानसून के बाद अक्टूबर और नवंबर गर्मी और जाड़े के बीच के संक्रमण का समय है। इन दिनों मौसम प्राय: अच्छा रहता है।
भारत में कॉफी उत्पादन
कॉफ़ी उगाने के लिए आदर्श जलवायु परिस्थितियां तापमान और वर्षा पर निर्भर करती हैं; "अरेबिका" किस्म के लिए दो तीन माह के सूखे के बाद और की रेंज का तापमान तथा रेंज की वर्षा उपयुक्त होती है ज़माने वाला ठंडा तापमान कॉफ़ी के लिए उपयुक्त नहीं है। जहां वर्षा से कम होती है, वहां सिंचाई की सुविधाएं उपलब्ध कराया जाना आवश्यक है। दक्षिण भारतीय पहाड़ों के उष्ण कटिबंधीय क्षेत्रों में, इन परिस्थितियों के कारन बड़ी संख्या में कॉफ़ी के बागान उगते हैं। "अरेबिका" के लिए सापेक्ष आर्द्रता 70–80% जबकि रोबस्टा के लिए 80–90% है। भारत में कॉफ़ी के पौधों में पाया जाने वाला आम रोग है इन पर कवक का विकास.  यह कवक "हेमिलिया वास्ताट्रिक्स" कहलाती है, यह अंत: पादपी कवक है जो पत्ती के भीतर विकसित होती है, इसके उन्मूलन के लिए किसी प्रभावी उपचार की खोज नहीं हुई है। दुसरे प्रकार के रोग को कॉफ़ी रोट कहा जाता है, जिसने वर्षा के मौसम में, विशेष रूप से कर्नाटक में इसकी फसल को गंभीर नुकसान पहुंचाया है। इस रोट या रस्ट को "पेलीकुलारिया कोले-रोटा" नाम दिया गया है, जिसमें एक जिलेटिन की चिकनी परत के जम जाने के कारण पत्तियां काले रंग की दिखने लगती हैं।